Document ID: 31994D0483

KOMISSION PÄÄTÖS,
tehty 20 päivänä heinäkuuta 1994,
Espanjan maatalouden tulotukia koskevaan, Andalusian maanviljelijöille suunnattuun ohjelmaan tehtävän muutoksen hyväksymisestä (94/483/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden siirtymäkauden tulotukia koskevan järjestelmän luomisesta 21 päivänä maaliskuuta 1989 annetun neuvoston asetuksen (ETY) N:o 768/89(1) ja erityisesti sen 7 artiklan 3 kohdan,
ottaa huomioon maatalouden siirtymäkauden tulotukia koskevan järjestelmän soveltamista koskevista yksityiskohtaisista säännöistä 19 päivänä joulukuuta 1989 annetun komission asetuksen (ETY) N:o 3813/89(2), sellaisena kuin se on muutettuna asetuksella (ETY) N:o 1110/91(3), ja erityisesti sen 10 artiklan 3 kohdan,
sekä katsoo, että
Espanjan viranomaiset ovat ilmoittaneet komissiolle 9 päivänä maaliskuuta 1993 aikomuksestaan ottaa käyttöön maatalouden tulotukia koskevan ohjelman Andalusian maanviljelijöille; komissio on hyväksynyt kyseisen ohjelman päätöksellä 93/223/ETY(4),
asetusta (ETY) N:o 768/89 sovelletaan sen 15 artiklan mukaisesti 31 päivään maaliskuuta 1993, eikä kyseisen päivämäärän jälkeen ole enää mahdollista hyväksyä ainoatakaan maatalouden tulotukia koskevaa ohjelmaa; tämän vuoksi komission on kyseisen ajankohdan jälkeen mahdollista mainitun asetuksen 7 artiklan 1 kohdan mukaisesti hyväksyä ainoastaan maatalouden tulotukia koskevaan ohjelmaan tehtäviä teknisiä muutoksia,
Espanjan viranomaiset ovat ilmoittaneet komissiolle 21 päivänä maaliskuuta 1994 tehneensä ohjelmaa laatiessaan teknisiä virheitä erityisesti tehtyjen maatalouden työsuoritusten valvontaan liittyvän kiinteän perusosan laskennassa; nämä virheet olisi korjattava; näiden virheiden ja niiden korjaamistarpeen vuoksi Espanjan viranomaiset eivät ole suorittaneet mitään tulotukimaksuja ohjelman hyväksymispäätöksen voimaantulopäivän ja kyseistä ohjelmaa varten yhteisön vuoden 1993 talousarvioon merkittyjen varojen viimeisen käyttöpäivän välisenä aikana; kyseiset viranomaiset pyytävät, että yhteisön vuoden 1993 talousarvioon merkitty summa merkittäisiin yhteisön vuoden 1994 talousarvioon; vaikuttaa aiheelliselta suostua näihin pyyntöihin, koska ne eivät ole omiaan muuttamaan 26 päivänä maaliskuuta 1993 tehdyn hyväksymispäätöksen perusteita,
maatalouden tulotukia käsittelevää hallintokomiteaa on kuultu 19 päivänä heinäkuuta 1994 tässä päätöksessä määrätyistä toimenpiteistä, ja
EMOTR-komiteaa on kuultu 19 päivänä heinäkuuta 1994 enimmäismääristä, jotka voidaan ohjelman hyväksymisen vuoksi vuosittain kirjata yhteisön talousarvioon,
ON TEHNYT TÄMÄN PÄÄTÖKSEN:
1 artikla
Hyväksytään Espanjan viranomaisten 9 päivänä maaliskuuta 1993 komissiolle esittämä maatalouden tulotukia koskeva ohjelma Andalusian maanviljelijöille, sellaisena kuin se on muutettuna 21 päivänä maaliskuuta 1994 tehdyllä ilmoituksella.
2 artikla
Enimmäismäärät, jotka voidaan tämän päätöksen mukaisesti vuosittain kirjata yhteisön talousarvioon, ovat seuraavat:
TAULUKON PAIKKA
3 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä heinäkuuta 1994.

Labels: 18
5
6